**ZAVOD ZA HITNU MEDICINU**

**LIČKO-SENJSKE ŽUPANIJE**

Gospić, Vile Velebita 15

UPRAVNO VIJEĆE

KLASA: 112-02/23-01/10

URBROJ: 2125/76-05-23-01

Gospić, 13. travnja 2023.

Na temelju članka 21. Statuta Zavoda za hitnu medicinu Ličko-senjske županije (KLASA: 023-08/17-01/01, URBROJ: 2125/76-17-06 od 11. siječnja 2017. godine, Odluka o izmjenama i dopunama Statuta Zavoda za hitnu medicinu Ličko-senjske županije od 24. srpnja 2020. godine, KLASA: 023-01/20-01/20, URBROJ: 2125/76-20-03), a sukladno Odluci o zabrani novog zapošljavanja službenika i namještenika u javnim službama („Narodne novine“, br. 35/22), Upravno vijeće Zavoda za hitnu medicinu Ličko–senjske županije na 23. sjednici, održanoj 13. travnja 2023. godine, donijelo je

**O D L U K U**

**o davanju suglasnosti za zapošljavanje**

**I.**

Upravno vijeće daje suglasnost ravnateljici za zapošljavanje **jednog (1)** **prvostupnika sestrinstva ili** **medicinske sestre/tehničara u timu T1 u Ispostavi Otočac na neodređeno vrijeme**.

II.

Prvostupnika sestrinstva ili medicinsku sestru/tehničara je potrebno zaposliti u timu T1 u Ispostavi Otočac radi zamjene za radnicu Jelenu Sminderovac koja je premještena na rad na Prijavno-dojavnu jedinicu na određeno vrijeme, no ne očekuje se njezin povratak na rad u tim T1 Ispostave Otočac.

Kako bi se osiguralo funkcioniranje timova sukladno Mreži hitne medicine („Narodne novine“, br. 49/16, 67/17) i članku 13. Pravilnika o minimalnim uvjetima u pogledu prostora, radnika i medicinsko-tehničke opreme za obavljanje djelatnosti hitne medicine („Narodne novine“, br. 71/16), postoji potreba popunjavanja navedenog radnog mjesta.

**III.**

Ova Odluka bit će dostavljena Ministarstvu zdravstva i Ličko-senjskoj županiji radi dobivanja prethodne suglasnosti za zapošljavanje.

**IV.**

Za popunu radnog mjesta iz točke II. ove Odluke, a po dobivenim suglasnostima iz točke III. ove Odluke, Zavod će raspisati javni natječaj.

Obrazloženje

Radnica Jelena Sminderovac je privremeno premještena na rad na Prijavno-dojavnu jedinicu. S obzirom da radnica u ožujka 2025. godine navršava 65 godina života, a da na Prijavno-dojavnoj jedinici mijenja Sanju Matanović koja je imenovana glavnom sestrom Zavoda na mandat od četiri godine odnosno do 1. veljače 2025. godine, radnica Jelena Sminderovac se više neće vraćati na rad u tim T1 Ispostave Otočac te je stoga potrebno popuniti upražnjeno radno mjesto. Do sada se zamjena osiguravala zapošljavanjem na određeno vrijeme, no s obzirom na ograničenja koja postavlja novi zakon o radu vezano za zapošljavanje na određeno vrijeme, potrebno je radnika zaposliti na neodređeno vrijeme.

PREDSJEDNICA:

Tomislava Jurković, mag. act. soc.